Kairo (Tartu tänavakunstnik)

Kairo (isikunimega Kairi Kliimand; sündinud 1986) on Tartu tänavakunstnik, iseõppinud naivist. Tema teosed on peamiselt tuttavad Supilinna elektrikappidelt ja majaseintelt, kuid ta on maalinud ka lõuendile ja teinud printe. 2019. aastal esitles ta enda esimest isikunäitust, mille jooksul valmis monumentaalmaal. Ta kuulub Delegatsioon K naiskunstnike rühmitusse.
Looming.
Kunstniku loometee sai alguse ühel 1. septembril, kui naine töötas Kaubamajas jäätisemüüjana, kui nägi koolilaadal guaššvärve, puutumata pintsleid, värvilist paberit, siis ostis lõunaks salatit ja ülejäänud raha eest kunstitarbed. Sestpeale tegi ta iga päev jäätiseleti taga ühe väikese pildi. Peamiselt Kairo tänavakunstitöid on võimalik leida Tartus, eriti Supilinna kandis, kus ta on värvinud paljud oma kodutänava elektrikapid maalideks. Selle juures ei takistanud teda see, et ta tegutses omaalgatuslikult ja ka vankriga kaasas olev sülelaps. Kairo kujutab tihtipeale oma maalidel autobiograafilisi lugusid rahalistest raskustest, eneseteostuse ja emaduse põrkumisest, memento morist ja isiklikust habemega meesmuusast. Ühtlasi on ta maalinud ka Võrus, kuhu saadeti ta 2014. aastal Stencibility raames koos MinaJaLydiaga. Kus nad lõid Võru sauna seinamaali „Võrukaelad” -  hiiglaslikule portreele, kellel võrud kaelas. Tänavakunstis eelistab kunstnik kasutada pintslit ja akrüülvärve, mille poolest erineb ta enamusest Tartus leitavast tänavakunstist. Elades ise Supilinnas soovib Kairo oma loominguga keskkonda panustada ja just kodukandi tänavatel leiab enim tema töid. 
2022. aastal alanud Ukraina sõda mõjutas kunstnikku tugevalt ja ta elas seda raskelt üle. Soovides anda rahalise panust lõi ta digitrüki lehe «Naivistlik erioperatsioon», rahvakeeles sõjalaeva print, mille müügist saadud tulu annetas Ukraina heaks. Teose tiraažiks on tal märgitud lõpmatus, ta müüb printe senikaua kuni kestab sõda.
Tema loomingule on iseloomulik taimemotiivid, kirjud mustrid, peened detailid ja värvikirevus. Meesfiguurid tema maalidel on sageli naiselikult unelevate silmade, käharate habemete ja pikkade õlgadele langevate juustega. Läbivaks tunnuseks tema töödes on värvipindade piiramine musta joonega, mis annab igale vormile lõpliku kuju. 
Osalemine näitustel.
Kunstnik on osa võtnud kõigist Delegatsioon K ülevaatenäitustest perioodil 2021-2022. Esimene isikunäitus “Suvi linnas” toimus 2019. aastal Tartu kunstimajas ja tõi vaatajateni kümne loomingu aasta jooksul valminud akrüülmaalide paremiku. 2021. aasta novembris osales ta Eesti suurmal tänavakunsti ülevaatenäituses "Piece of Peace", kus esitleti viimase 25 aasta pildilist ülevaadet, kus oli esindatud enam kui 70 kunstnikku ja kogukonda. 2022. aasta juunis osales Berliinis Neurotitan galeriis näituse "Hello Mister Police Officer", mis oli Tartu 2024 avalöögi Euroopas. Näitus tutvustas Tartu tänavakunsti ning seal olid esindatud Edward von Lõnguse, Stina Leegi ning Gutface´i teosed.
2012.a Genialistide Klubi Delegatsioon K ülevaate näitus
2013.a august Genialistide Klubi "Õnneliku usalduse delegatsioon"
2014.a september veinibaar/raamatukogus Arhiiv “PRINTSESSI JA PÜHAKUD”
2015.a mai Anna Haava 7a Prima Vista eriprogramm “Taaskasutusnäitus”
2015.a loktoober okaalis Naiiv “NaNa. Naivistid ja Naiivitarid”
2016.a veebruar Voronja galerii esimene korternäitus -koos Anna hõbemäega
2016.a november Genialistide Klubi “Hullunud Tartu. Hullud Tartu naised”
2017.a aprill Tammelinna raamatukogus "Lipiti lapiti serviti"
2017.a mai Kairo Physicumis 
2017.a Aparaaditehases “Mu elu on sama halb, aga ma olen õnnelikum”
2017.a Vein ja Vine kunstigaleriis “sügisstART”
2018.a veebruaris Viljandi Sakale keskuses “Ülevaatenäitus”
2018.a november Küüni 4 kortermaja all asuvas tuumavarjendis “Sügis tuumavarjendis”
2019.a Kivi baaris “Meelesõgedate maja muusad”
2020.a juunis Promenaadiviis “Emajõe Aphrodite”
2020.a Psysicumi galeriis “Emajõe Adonis”
2021.a lokaalis Pirogov “Ma nägin unes, et mul oli näitus”
2022.a Vein ja Vine kunstigaleriis “süggisstART”
Kunstitöid.
«Pereportree 128 maasikaga».
Kairo maalis 2019. aastal toimunud isikunäituse jooksul - pool novembrit ja pool detsembrit galeriis kohapeal ka hiiglaslikku maali mõõtmetega 4 × 2 meetrit. Töö pealkiri kannab «Pereportree 128 maasikaga», kus maali vasakus tiivas on kunstnik ise, kes sööb parajasti maasikaid, jalas täpiline sukk ja juustel õnnetoova endena linnukaka, vastavalt nimes olevale viitele maasikaid on maalil kokku 128, suurem osa neist tapeedimustrina. Pereportreele on Kairo maalinud diivanil külitava abikaasa Olevi, kass Mosca rinna peal ja vasakus käes mobiilne telefon. Pereisa ees põrandal istub poeg Ville Susi ja paremal tütar Madelin, kes vaatab väikest merineitsi maali. Tüdruk ise maalis selle ema suurele maalile.